Notum sit omnibus hominibus quod ego Hulricus, Altissiodorensis ecclesiae Beati Petri decanus, et conventus ejusdem loci canonicorum regularium pariter proprioque adhuc arbitrio viventium donum quod Stephanus Seguini et Rothlannus de Monasteriis monachis Pontiniacensibus pridie fecerunt de vinea Belletani, quae de terra Beati Petri cognoscitur, laudamus et confirmamus. Decimas autem, que ad proprium jus ecclesiae nostre pertinere noscuntur, pro annuo censu XIIcim denariorum in festivitate sancti Germani concedimus. S. Hulrici decani. - S. Hugonis. - S. Heliae. - S. Teoderici. - S. Guillelmi, regularium; item aliorum: S. Gualonis secretarii. - S. Johannis camerarii. - S. Johannis. - S. Teobaudi. - S. Guillelmi. - S. Siri. Hujus rei testes sunt: domnus Hugo, episcopus Autissiodorensis; Stephanus tesaurarius; Hugo cantor; Lanbertus Oslanli; Jothcelinus; Goffridus Marvaudi et alii plures.